पाएं अपने शहर की ताज़ा ख़बरें और फ्री ई-पेपरडाउनलोड करें
खंड के गांव दौलतपुर में अपने भाइयों के साथ खेत की जमीन के रास्ते के विवाद को लेकर एक व्यक्ति एक माह में दूसरी बार मोबाइल टावर पर चढ़ गया। उक्त व्यक्ति को एक माह पूर्व भी पुलिस और ग्रामीणों ने समझा-बुझाकर 12 घंटे बाद टावर से नीचे उतारा था। मगर वह व्यक्ति बुधवार को एक बार फिर मोबाइल टावर पर चढ़ गया।
मिली जानकारी के अनुसार दौलतपुर निवासी कुलदीप का अपने भाइयों के साथ खेत की जमीन के रास्ते को लेकर विवाद चल रहा है। जिसके चलते वह बुधवार को दोबारा गांव में लगे मोबाइल टावर पर जा बैठा। मामले की सूचना मिलने के बाद उकलाना पुलिस और फायर ब्रिगेड की गाड़ी मौके पर पहुंची और कुलदीप को समझा-बुझाकर नीचे उतार दिया मगर जैसे ही पुलिस वापस लौटी तो वह दोबारा टावर पर चढ़ गया। देर शाम तक कुलदीप टावर से नीचे नहीं उतरा था।
गौरतलब रहे कि कुलदीप जब पिछली बार टावर पर चढ़ा था तो ग्रामीणों ने भी पूरे सहयोग का आश्वासन दिया था मगर इस बार ग्रामीणों ने पूरी तरह से दूरी बनाए रखी। गौरतलब रहे कि एक माह पूर्व भी गांव में लगे उक्त टॉवर पर चढ़ गया था, जिसे 12 घंटे के बाद पुलिस और ग्रामीणों ने कड़ी मशक्कत के बाद समझा-बुझाकर नीचे उतारा था। पुलिस ने बताया कि उस दौरान पुलिस ओर से कुलदीप को जो आश्वासन दिया गया था उस पर कार्यवाही भी कर दी गई थी। मगर वह बुधवार को सुबह करीब सात बजे दोबारा टॉवर पर जा बैठा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn